Filmteoretikeren [[Peter Wollen]] kobler i værket ''Signs and Meaning in the Cinema'' auteurteorien til [[strukturalismen]]. Wollen opfatter auteuren som en ”struktur i teksten,” hvilket skal betyde, at en auteur for Wollen ikke er det samme som [[instruktør]]en, der har stået bag filmen. Denne strukturalistiske tilgang søgte så at sige at ”kappe forbindelsen” mellem film og instruktør og dette er blevet set som et forsøg på at lægge afstand fra den noget romantiske kunstopfattelse i auteurdiskursen.<ref>[http://kontur.au.dk/fileadmin/www.kontur.au.dk/OLD_ISSUES/pdf/kontur_03/kontur_3.pdf.pdf Iben Thorving Laursen (2001) "Auteuren som kulturelt fænomen." ''Kontur - Tidsskrift for kulturstudier''.]</ref> Der er dog også den indvending, at andre end instruktører kan have auteurstatus, fx manuskriptforfattere med en særlig stil som fx [[Charlie Kaufman]]. Denne pointe ligger i forlængelse af den generelle kritik af auteurteori, der mener, at instruktøren hyldes på bekostning af andre bidragsydere som [[skuespiller]]e, [[Filmproducer|producere]], [[Filmklipning|filmklippere]] mv. Én kritiker har således påpeget, at hvor auteurteorien har en fortid som en ideologisk position, så bør dens anvendelse i dag ses som blot en blandt mange andre fortolkningsperspektiver.<ref>[[Andreas Halskov]] (2016) [http://cutmagazine.dk/wp-content/uploads/2017/10/CUT-110.pdf "Kameraet som pen – fra auteurteori til auteuranalyse."] ''Cut'' nr. 110, s. 6</ref>
Kultur Videnskab Humaniora Uddannelse